
Riigihanke „Narva Hooldekodu klientide toitlustamine 2013-2015“ (viitenumber 139152) võitja kinnitamine

1. Asjaolud ja menetluse käik

Narva Linnavolikogu 22.11.2012 otsusega nr 137 „Loa andmine riigihanke „Narva Hooldekodu klientide toitlustamine 2013-2015“ korraldamiseks ja volituste andmine hankelepingu sõlmimiseks“ on antud Narva Linnavalitsusele luba „Narva Hooldekodu klientide toitlustamine 2013-2015“ riigihanke menetluse korraldamiseks ja Narva linna Sotsiaalabiametile volitused hankemenetluse raames edukaimaks tunnistatud pakkujaga hankelepingu sõlmimiseks.      
Narva Linnavalitsuse 26.11.2012 korralduse nr 1180-k „Riigihanke "Narva Hooldekodu klientide toitlustamine 2013-2015" korraldamine“ alusel on algatatud riigihanke menetlus (lihtsustatud korras tellitavad teenused).  

Riiklikus riigihangete registris on avaldatud Narva linna  Sotsiaalabiameti 27.11.2012 hanketeade nr 139152 „Narva Hooldekodu klientide toitlustamine 2013-2015“. Pakkumuste esitamise tähtpäeval 13.12.2012 kell 09.00 laekusid järgmised pakkumused:
	Jrk.
	Pakkuja
	Maksumus (koos km-ga) ühe inimese päevase toitlustamise kohta (tavapärane toit  ja dieettoit)

	1. 
	AS Mann Grupp

(rg-kood 10797040)
	7 eurot (tavapärane toit  3,50 eurot ja dieettoit 3,50 eurot)

	2.
	OÜ Narva Tes Plus

(rg-kood 10294103)
	13 eurot (tavapärane toit  5,50 eurot ja dieettoit 7,50 eurot)


Tähtaegselt laekunud avamisjälgedeta pakkumus esitati ja pakkumus avati 13.12.2012.a kell 10.00. Pakkuja kvalifitseerimine ja pakkumuse vastavaks tunnistamine toimus 20.12.2012.a. Narva Linnavalitsuse riigihankekomisjoni koosolekul (komisjoni protokollid lisatud). 
Narva Linnavalitsuse 29.12.2005 korraldusega nr 1400-k moodustatud riigihanke konkursikomisjon avas ning kontrollis pakkumuse esitanud pakkujal riigihangete seaduses sätestatud hankemenetlusest kõrvaldamise aluste puudumist, samuti kooskõlas hanketeates ja hankedokumentides sätestatud kvalifitseerimise tingimustega pakkuja kvalifikatsiooni ning kvalifitseeritud pakkuja poolt esitatud pakkumuse vastavust hankedokumentides nõutule. 

Pakkumuse edukaks tunnistamine toimus 20.12.2012. a kell 10.17 (komisjoni protokoll lisatud). 

Narva Linnavalitsuse riigihanke konkursikomisjon tunnistas edukaks AS Mann Grupp (rg-kood 10797040) esitatud pakkumuse maksumusega 7,00 eurot (tavapärane toit  3,50 eurot ja dieettoit 3,50 eurot) ühe inimese päevase toitlustamise kohta (koos km-ga), kui madalaima hinnaga edukaks tunnistatud pakkumus.
Lähtudes ülalnimetatud asjaoludest, otsustas riigihanke konkursikomisjon komisjon teha Narva Linnavalitsusele ettepanek kinnitada võitjaks AS Mann Grupp (rg-kood 10797040).
2. Õiguslikud alused

 Narva Linnavalitsuse 08.03.2006 määruse nr 298 "Riigihangete läbiviimise reglement" § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta.  Pärast otsuse vastuvõtmist komisjoni poolt reglemendi § 16 p-st 1 tulenevalt riigihanke eest vastutav isik esitab konkursi tulemused Narva Linnavalitsusele võitja kinnitamiseks.

3. Otsus

Kinnitada riigihanke „Narva Hooldekodu klientide toitlustamine 2013-2015“ (riigihanke viitenumber: 139152) võitjaks AS Mann Grupp (rg-kood 10797040), kelle pakkumus maksumusega 7 (seitse) eurot (tavapärane toit 3,50 eurot ja dieettoit 3,50 eurot)  (koos km-ga) ühe inimese päevase toitlustamise kohta on Narva Linnavalitsuse riigihanke konkursikomisjoni poolt tunnistatud edukaks. 
4. Rakendussätted

4.1.  Korraldus jõustub seaduses sätestatud korras.
4.2.  Riigihanke eest vastutaval isikul teha käesolev korraldus teatavaks pakkujatele ja esitada riiklikule riigihangete registrile hanke aruanne ja deklaratsioon. 
4.3.  Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma  õiguste rikkumisest või huvide kahjustamisest, kuid mitte pärast hankelepingu sõlmimist, Rahandusministeeriumi juures asuvale riigihangete vaidlustuskomisjonile sellekohase vaidlustuse.

